polyglot-tagger/wikipedia-language-snippets-filtered huggingface dataset:
ஒடிசாவின் தொலைதூர கிராமத்தில் ஒரு ஏழைக் குடும்பத்தில் பிறந்த அவர், பெண்கள் கல்வி கற்பதற்கு எதிராகப் பரவலாகப் பரவியுள்ள சமூகத் தடைகளை வெற்றிகரமாக எதிர்த்துப் போராடினார். மலைப்பாங்கான நிலப்பரப்பு மற்றும் சதுப்பு நிலத்தின் மத்தியில் தனது பகுதியில் இருந்த ஒரே உயர்நிலைப்பள்ளிக்கு தினமும் 15 கி.மீ.நடந்தார், தனது கிராமத்தின் முதல் பல்கலைக்கழக நுழைவுத்தேர்வுக்குச் சென்ற பெண் ஆனார். பின்னர் தனது பிராந்தியத்தின் முதல் பெண் சட்டப் பட்டதாரியாகவும் ஆனார். மானசி பிரதானின் எழுச்சியூட்டும் வாழ்க்கைக் கதை அமெரிக்காவிலும் இஸ்ரேலிலும் ஆவணப்படங்களாக ஏற்றுக்கொள்ளப்பட்டுள்ளது.
பண்னாட்டு செய்தி வெளியீடுகள் மற்றும் அமைப்புகளில் மானசி பிரதான் அடிக்கடி இடம்பெறுகிறார். 2016 ஆம் ஆண்டில், நியூயார்க்கை தளமாகக் கொண்ட பஸ்டில் அவரை மிகவும் ஊக்கமளிக்கும் 20 பெண்ணிய ஆசிரியர்கள் மற்றும் ஆர்வலர்களில் ஒருவராக பட்டியலிட்டது. 2017 ஆம் ஆண்டில், லாஸ் ஏஞ்சல்ஸைச் சேர்ந்த வெல்கர் மீடியா ஐ.என்.சி.பெண்ணிய மாற்றத்தை உருவாக்கும் சக்திவாய்ந்த பன்னிரண்டு பெண்களுள் ஒருவராக அவரைப் பட்ட்டியலிட்டது. 2018 ஆம் ஆண்டில், ஆக்ஸ்போர்டு பல்கலைக்கழகத்தின் ஆக்ஸ்போர்டு ஒன்றியத் தொழிற்சங்கம் இவரை உரையாற்ற அழைத்தது.
மானசி பிரதான் ஒரு இந்திய மகளிர் உரிமை ஆர்வலரும் எழுத்தாளரும் . இந்தியாவில் பெண்களுக்கு எதிரான வன்முறைகளை முடிவுக்குக் கொண்டுவருவதற்கான நாடு தழுவிய இயக்கமான பெண்களின் மரியாதைக்கான தேசியப் பிரசாரத்தின் நிறுவனரும் ஆவார். 2014 ஆம் ஆண்டில், மிஷனரிஸ் ஆஃப் சேரிட்டியின் உலகளாவிய தலைவரான மேரி பிரேமா பியரிக்குடன், ராணி லாஷ்மிபாய் ஸ்த்ரீ சக்தி புரஸ்கர் விருதினை இவருக்கு இந்திய குடியரசுத் தலைவர் வழங்கினார். இவர் 2011 இல் 'சிறந்த பெண்கள் விருதை' வென்றவர் ஆவார்.
1987 ஆம் ஆண்டில், அவர் பெண்கள் அமைப்பை நிறுவினார். தொடக்கத்தில் இதன் நோக்கம் மாணவிகள் உயர் கல்வியை அடைய உதவுவதோடு அவர்களை சமூகத்தில் எதிர்கால தலைவர்களாக வளர உதவுவதும் ஆகும். பெண்கள் அமைப்பு தலைமைத்துவப் பட்டறைகள், கல்வி மற்றும் தொழிற்பயிற்சி முகாம்கள், சட்ட விழிப்புணர்வு மற்றும் தற்காப்பு முகாம்களை ஏற்பாடு செய்து, ஆயிரக்கணக்கான இளம் பெண்களை அவர்கள் தேர்ந்தெடுத்த துறையில் வருங்கால தலைவர்களாக வளர்த்து வருகின்றனர்.
மானசி ஒடிசா அரசின் நிதித்துறையிலும், ஆந்திர வங்கியிலும் குறுகிய காலத்திற்குப் பணியாற்றினார். ஆனால் தனது சொந்த ஆர்வத்தைத் தொடர இரண்டு பணிகளையும் விட்டுவிட்டார். அக்டோபர் 1983 இல், தனது 21 வயதில், அவர் தனது சொந்த அச்சிடும் தொழிலையும் ஒரு இலக்கிய இதழையும் தொடங்கினார். சில ஆண்டுகளில், வர்த்தகம் அதிவேகமாக வளர்ந்து, அவரது காலத்தின் சில வெற்றிகரமான பெண் தொழில்முனைவோரின் குழுவில் இவர் இடம்பெற்றார். .
ஒடிசாவின் கோர்தா மாவட்டத்தில் பனாபூர் தொகுதியில் உள்ள அயதாபூர் என்ற தொலைதூர கிராமத்தில் மிகவும் ஏழ்மையான குடும்பத்தில் மானசி பிரதான் பிறந்தார். இவரது பெற்றோர், ஹேமலதா பிரதான் மற்றும் கோதாபரிஷ் பிரதான் ஆகியோராவர். இவர்களுக்கு பிறந்த இரண்டு பெண்கள், ஒரு ஆண் மக்களில் மானசியே மூத்தவர் ஆவார். அவரது தந்தை ஒரு விவசாயி, தாய் ஒரு இல்லத்தரசியாவார்.
நவம்பர் 2009 இல், இந்தியாவில் பெண்களுக்கு எதிரான வன்முறைகளை முடிவுக்குக் கொண்டுவருவதற்கான நாடு தழுவிய இயக்கமானபெண்களின் மரியாதைக்கான தேசிய பிரச்சாரம் என்ற அமைப்பைத் தொடங்கினார். பெண்கள் மீதான வன்முறை அட்டூழியங்களுக்கு எதிராக தேசத்தை ஊக்குவிப்பதில் இந்த இயக்கம் முக்கிய பங்கு வகிக்கிறது.
பனாபூரின் பெரும்பாலான கிராமப்புற பகுதிகளில் பெண் கல்வி ஒரு பெரிய தடை என்று கருதப்பட்டது. பெண்கள் உயர்நிலைப் பள்ளியில் சேர அரிதாகவே அனுமதிக்கப்பட்டனர். கிராமத்தில் தனது நடுநிலைப் பள்ளியை முடித்த பிறகு, அவளுடைய கல்வியை முடிக்க பலமான அழுத்தம் தரப்பட்டது. மேலும், அருகிலுள்ள பகுதிகளில் உயர்நிலைப்பள்ளி இல்லை.
தினசரி மலைப்பாங்கான நிலப்பரப்பிலும், சதுப்பு நிலங்களுக்கு இடையிலும் மானசி 15 கி. மீ நடந்து, முழு பிராந்தியத்திற்கும் உள்ள ஒரே உயர்நிலைப் பள்ளிக்குச் சென்று கல்வி கற்றார். தனது கிராமத்தில் உயர்நிலைப் பள்ளித் தேர்வில் தேர்ச்சி பெற்ற முதல் பெண்மணியாக உருவெடுத்தார்.
மேற்கூறியவற்றைத் தவிர, இந்த அமைப்பு ஏராளமான நடவடிக்கைகள் மற்றும் நிகழ்வுகளை மேற்கொள்கிறது.மேலும், பெண்களை மேம்படுத்துவதில் முன்னோடி பங்களிப்பு செய்ததாக பெருமளவில் அறியப்படுகிறது. இந்த அமைப்பு பெண்களின் மரியாதைக்கான தேசியப் பிரசாரத்திற்கும் தலைமை தாங்குகிறது.
அவர் நிர்பயா வாகினி, நிர்பயா சாமரோ மற்றும் பெண்கள் ஆகியவற்றின் நிறுவனர் ஆவார். இந்திய திரைப்படத் தணிக்கை வாரியம் , தேசிய மகளிர் ஆணையம் ஆகியவற்றின் விசாரணைக் குழுவில் பணியாற்றியுள்ளார்.
இவரது முதல் நடிப்புப் பணி ஹிரன்மோய் செனின் வங்காள பக்தித் திரைப்படமான பாகல் தாக்கூர் என்றத் திரைப்படமாகும். அதில் இவர் ஒரு குழந்தை இராமகிருஷ்ண பரமகம்சராக நடித்தார். இவரது முதல் முன்னணி பாத்திரம் அரபிந்தா முகோபாத்யாயின் வங்காளத் திரைப்படமான நாடி தேகே சாகரே என்பதில் இருந்தது. அபர்ணா சென்னின் தேசிய விருது வென்ற இயக்குனர் அறிமுகமான 36 சௌரிங்கீ லேன் மற்றும் இராஜ்சிறீ புரொடக்சன்சின் கீழ் கனக் மிஸ்ராவின் ஜியோ டூ ஐஸ் ஜியோ ஆகியவற்றில் நடித்ததற்காக இவர் பரந்த அங்கீகாரத்தைப் பெற்றார். இவர் புரா ஆத்மி போன்ற , பல இந்தித் திரைப்படங்களில் தோன்றினார் ஜஸ்டிஸ் சவுத்ரி , புல்வாரி , கபி அஜ்னபி தி , சீபீயான் மற்றும் பியார் கா சவான் போன்ற படங்களிலும் தோன்றினார். இவரது வங்காளத் திரைப்படமான ட்ராய் திரையரங்க வசூலில் பெரிய வெற்றியைப் பெற்ற பிறகு, இவர் வங்காளத் திரைப்படங்களில் அதிக கவனம் செலுத்தினார். திரையரங்க வசூலில் இவரது மற்ற முக்கிய வெற்றிகளில் பாலோபாசா பலோபாசா , லால்மஹால் , சோகர் அலாய் , ஜங்கர் , அஹங்கர் மற்றும் யுத்தா ஆகியவை அடங்கும்.
ராய் ஒடிசியில் கேளுச்சரண மகோபாத்திராவிடம் பயிற்சி பெற்றார். மகோபாத்ரா மூலம் இந்திய நாட்டுப்புற நடனங்களின் பல்வேறு வடிவங்களை இவர் வெளிப்படுத்தினார், மேலும் அவற்றை மேடையில் மாற்றியமைக்க ஒரு நேர்மையான ஆர்வத்தை எடுத்துக் கொண்டார். 1991 ஆம் ஆண்டில், இவர் நட்ராஜ் என்ற நடனக் குழுவை உருவாக்கினார். மேலும் அதன் முதல் முயற்சியான வாசவத்தத்தா ஒவ்வொரு முறையும் அரங்கேற்றப்பட்டபோது அரங்கத்தின் முழு இருக்கைகளும் நிரம்பியது. நட்ராஜின் புகழ்பெற்ற தயாரிப்பான ஸ்வாப்னர் சந்தானில் வங்காள நாட்டுப்புற நடனத்தின் வடிவங்களை வெளிப்படுத்தும் முயற்சியில் இவர் ஈடுபட்டார். 'நட்ராஜின் முதல் வெளிநாட்டு தயாரிப்பான பிச்சிட்ரோவில் இந்திய நாட்டுப்புற நடனத்தின் பல்வேறு வடிவங்களை முன்வைக்க இவர் மேற்கொண்ட பரந்த முயற்சிக்கு இவர் மிகவும் பாராட்டப்பட்டார். நவரசத்தில், இவர் இந்திய பாரம்பரியம், பழங்குடி மற்றும் நாட்டுப்புற நடனத்தின் கூறுகளை உள்ளடக்கிய ஒரு புதுமையான நடன வடிவத்தை காட்சிப்படுத்தினார்.
இவர் நூற்றுக்கும் மேற்பட்ட படங்களில் நடித்து, தேசிய விருது, மூன்று வங்காள திரைப்பட பத்திரிகையாளர்கள் சங்க விருதுகள், ஐந்து கலாகர் விருதுகள் மற்றும் ஆனந்தலோக் விருது உட்பட நாற்பது விருதுகளை வென்றுள்ளார். ஒரு நடனக் கலைஞராக, இவர் இந்திய நாட்டுப்புற நடனங்களின் பல்வேறு வடிவங்களின் மேடை தழுவல்களுக்காகவும், இந்தியப் பாரம்பரியம், பழங்குடி மற்றும் நாட்டுப்புற நடனத்தின் கூறுகளுடன் பொதிந்துள்ள இவரது புதுமையான நடன வடிவங்களுக்காகவும் அறியப்படுகிறார். இவர் நட்ராஜ் நடனக் குழுவின் தயாரிப்பாளரும், நடன இயக்குனரும் மற்றும் ஊக்கமளிப்பவரும் ஆவார். விலங்குகளை தவறான காரணத்திற்காக பயன்படுத்துவதை எதிர்த்து செயல்படும் ஒரு இலாப நோக்கற்ற அமைப்பான தெபாசிறீ ராய் என்ற அறக்கட்டளையின் நிறுவனரும் ஆவார். ராய் 2011இல் ரைடிகி தொகுதியில் இருந்து சட்டமன்ற உறுப்பினராக தேர்ந்தெடுக்கப்பட்டார்.
தெபாசிறீ ராய் என்று அழைக்கப்படும், இவர் ஓர் இந்திய நடிகையும், நடனக் கலைஞரும், நடன இயக்குரும், அரசியல்வாதியும் மற்றும் விலங்கு உரிமை ஆர்வலரும் ஆவார். ஒரு நடிகையாக, இந்தி, பெங்காலி மற்றும் தமிழ்த் திரைப்படங்கள் ஆகியவற்றில் பணியாற்றியதற்காக இவர் அறியப்படுகிறார். இவர் தமிழ் திரையுலகில் சிந்தாமணி என்ற பெயரில் நடித்தார். இவர் வங்காளா வணிகத் திரைப்படங்களின் ஆதிக்க ராணி என்று குறிப்பிடப்பட்டார்.
பராலகேமுண்டி கிழக்கு இந்திய மாநிலமான ஒடிசாவின் தென்கிழக்கில் அமைந்துள்ளது. இது மகேந்திரதனயா ஆற்றின் கரையில் உள்ளது. பரலகேமுண்டி ஆந்திராவின் பாதப்பட்டினம் என்ற ஊருடன் எல்லையைப் பகிர்ந்து கொள்கிறது. இந்த நகரம் ஒரு மலைப்பாங்கான நிலப்பரப்பில் அமைந்துள்ளது. அதிக ஈரப்பதத்துடன் கூடிய காலநிலையில் துணை வெப்பமண்டல பகுதியாக உள்ளது. வெப்பநிலை 18-48 டிகிரி செல்சியஸ் வரை மாறுபடும் . மழைக்காலங்களில், இடியுடன் கூடிய மழை மற்றும் சிறிய சூறாவளிகளுடன் மழைப் பொழிவு உள்ளது. இங்கு, கோடை காலத்தில் மிகவும் அதிக வெப்பம் நிலவுகிறது. அவை, அவ்வப்போது மின் தடைகளை ஏற்படுத்துகின்றன. பரலகேமுண்டி தென்மேற்கு பருவமழையிலிருந்து மழையைப் பெறுகிறது. மேலும், மழைக்கால மாதங்களாக ஜூலை, ஆகஸ்ட் மற்றும் செப்டம்பர் மாதங்கள் உள்ளன.
பரலகேமுண்டி என்பது இந்திய மாநிலமான ஒடிசாவில் உள்ள கஜபதி மாவட்டத்தில் இருக்கும் ஒரு பழங்கால நகரம் மற்றும் நகராட்சி ஆகும். இது ஒடிசாவின் கஜபதி மாவட்டத்தின் மாவட்ட தலைமையகமாக உள்ளது. ஊரில் பெரும்பான்மையான மக்கள் தெலுங்கு மொழி பேசுகிறார்கள். நகரமும் மாவட்டமும் அதன் எல்லைகளை ஆந்திராவுடன் பகிர்ந்து கொள்கின்றன. ஆந்திரப் பிரதேச மாநிலத்திலுள்ள ஸ்ரீகாகுளம் மாவட்டத்தில் பாதபட்டினம் நகரம் அமைந்துள்ளது. பரலகேமுண்டி மற்றும் பாதபட்டினம் ஆகிய இவை இரண்டும் இரட்டை நகரமாக மக்களால் கருதப்படுகிறது. இரு நகரங்களும் மகேந்திர தனயா நதியால் பிரிக்கப்பட்டுள்ளன.
சிறிய மற்றும் வரலாற்று முக்கியத்துவம் வாய்ந்த இந்த நகரத்தில் பல பாரம்பரிய இடங்களும் சுற்றுலாப் பயணிகளை ஈர்க்கும் இடங்களும் உள்ளன. பயணிகளை ஈர்க்கும் இடங்கள் பின்வருமாறு கொடுக்கப்பட்டுள்ளது.
பரலகேமுண்டியில் 2018 ஆம் ஆண்டில் 80,000 மக்கள் தொகை இருப்பதாக மதிப்பிடப்பட்டுள்ளது. பெரும்பான்மையான மக்கள் இந்துக்கள் ஆவர்; கிறிஸ்தவர்கள் இரண்டாவது பெரிய மத சமூகமாக உள்ளனர்.
ஆசிரம சாகசப் பூங்காவின் ஓரத்தில் அஷ்டமுடி ஏரியின் கரையில் வளரும் அடர்த்தியான சதுப்பு நிலங்கள் இந்த இடத்தின் மற்றொரு குறிப்பிடத்தக்க ஈர்ப்பாக அமைந்துள்ளது. கேரள மாநில பல்லுயிர் வாரியமானது ஆசிரம சதுப்புநில வனப்பகுதிக்கு பல்லுயிர் பாரம்பரியம் என்ற குறியீட்டை வழங்கியுள்ளது. மிகவும் அரிய வகையைச் சேர்ந்த சிசைஜியம் திருவிதாங்கிகம் இன சதுப்பு நிலங்கள் ஆசிரம சதுப்பு நிலப் பகுதியில் பரவலாக உள்ளன. பல வகையான சதுப்பு நிலங்கள் மற்றும் அத்தன்மையைச் சார்ந்த சதுப்புநிலங்களும் இப்பகுதியில் அதிகமாக உள்ளன. இந்தப் பகுதியானது ஒரு கடலோர மழைக்காடுகளுக்கு இருக்க வேண்டிய அனைத்து குணாதிசயங்களையும் பெற்று அமைந்துள்ளது. மேலும் பல வகையான காட்டு விலங்குகள் மற்றும் பன்முகப்படுத்தப்பட்ட தாவரங்கள் இப்பகுதியில் அதிகமாகக் காணப்படுகின்றன. பல வகையான கடல் உயிரினங்களுக்கு ஆதாரமான இடமாக இருப்பதோடு புலம் பெயர்ந்த பறவைகளுக்கான இடமாகவும் இது உள்ளது.
சாகசப் பூங்கா என்பது கேரள மாநிலத்தின் கொல்லம் நகரத்தில் அமைந்துள்ள ஒரு நகர்ப்புற பூங்காவாகும். ஆஸ்ரமம் சாகசப்பூங்கா என்றும் இது அழைக்கப்படுகிறது. இது நகரத்திற்குச் சொந்தமான பரப்பளவுள்ள நிலத்தில் 1980 ஆம் ஆண்டில் திறந்துவைக்கப்பட்டது. கேரளாவின் பெருமைக்குரிய இடமான, அஷ்டமுடி ஏரியின் புலத்தில் அமைந்துள்ள இந்த இடம் ஆசிரமம் பிக்னிக் கிராமம் என்று பிரபலமாக அறியப்படுகிறது. கொல்லம் நகரில் பொழுதுபோக்கு நடவடிக்கைகளின் முக்கிய மையமாக இந்த பூங்கா உள்ளது. கொல்லம் மாவட்ட சுற்றுலா மேம்பாட்டு கவுன்சில் படகு கிளப்பில் இருந்து இல்லப் படகுகள், சொகுசுப் படகுகள் மற்றும் வேகப் படகுகளில் வழக்கமான படகுச்சவாரி எனப்படுகின்ற சுற்றுலாப் பயணங்களை நடத்துகிறது. இந்த பூங்காவிற்கு அருகிலுள்ள சதுப்பு நிலங்கள் இந்தியா முழுவதும் மிகவும் பிரபலமானது. அதனால் அருகி வருகின்ற நிலையில் உள்ள பல வகையான மரங்கள் இந்தப் பூங்காவில் இன்னும் காணப்படுகின்றன.
2012 ஆம் ஆண்டில், அப்போதைய கேரள சுற்றுலாத்துறை அமைச்சராக இருந்த ஏ.பி. அனில்குமார் 10 சிற்பிகளை ஆசிரமம் சாகச பூங்காவில் அறிமுகப்படுத்தி வைத்தார். பல்வேறு கொல்லம் சார்ந்த வணிகக் குழுக்கள் அளித்த ரூ.8 லட்சம் நிதி உதவியுடன், 'பருவ கால சிற்பங்கள்' என்ற பெயரில் 10 நாள் மாநில அளவிலான சிற்பக்கலை முகாமின் ஒரு பகுதியாக இது அப்போது நடைபெற்றது. ஆர்யநாட்டைச் சேர்ந்த ராஜேந்திரன் என்பவரின் தியானம், வி. சதீசன் என்பவரின் கதை சொல்பவர், சிவனின் முழக்க மூட்டை, சென்லாய் அவர்களின் தொந்தரவு தொந்தரவு செய்யாதீர்கள், சாஜு மன்னத்தூர் அவர்களின் அவள், குருபிரசாத் அவர்களின் இதயம் மற்றும் மூளை இல்லா அன்பு, சவாரா விஜயன் அவர்களின் புத்தர் 99 மற்றும் பிஜு பாரட்டான் பாதிக்கப்பட்டவர் ஆகிய, சாகசப் பூங்காவைச் சேர்ந்த முக்கியமான சிற்பிகள் வடிவமைத்த சிற்பங்கள் கொல்லம் நகரத்தில் முக்கியமான இடங்களில் கண்களைக் கவரும் காட்சிப்பொருள்களாக அமைந்துள்ளன.
ஆசிரமத்தில் உள்ள பிரிட்டிஷ் ரெசிடென்சி அரசாங்க விருந்தினர் மாளிகை என்றும் ரெசிடென்சி பங்களா என்றும் அழைக்கப்படுகிறது. இது சுற்றுலா கிராம வளாகத்தில் அமைந்துள்ள இரண்டு மாடி அரண்மனையாகும். இது கர்னல் ஜான் மன்ரோ என்பவரால் 1811 ஆம் ஆண்டிற்கும் 1819 ஆம் ஆண்டிற்கும் இடைப்பட்ட காலத்தில் கட்டப்பட்தாகும். இது தற்போது அரசு விருந்தினர் மாளிகை என்று அழைக்கப்படுகிறது. இது கொல்லத்தின் குறிப்பிடத்தக்க இடமான சின்னகடா கடிகார கோபுரம் போன்று செம்மாந்து நிற்கிறது. இந்த இடம் கேரளாவில் பிரபலமான திரைப்படங்கள் எடுப்பதற்கான ஒரு இடமாகவும் உள்ளது. மலையாள திரைப்படமான மனு மாமா என்ற திரைப்படத்தின் கிட்டத்தட்ட 90 விழுக்காட்டு திரைப்படக் காட்சிகள் பிரிட்டிஷ் ரெசிடென்சி மற்றும் சாதனைப் பூங்கா வளாகத்தில் படமாக்கப்பட்டது.
மாநிலத்தின் முதல் திறந்தவெளியில் அமைந்த உடற்பயிற்சிக் கூடம் ரூ .15 லட்சம் செலவில் ஆசிரமம் சாகசப் பூங்காவில் செயல்பட்டு வருகிறது. கொல்லம் நகரில் ஆசிரமத்தின் மைதானம் பகுதிக்கு காலை நேரத்தில் நடைபயிற்சி செய்ய வருபவர்கள் இதனால் மிகவும் பயன் அடைகின்றார்கள். முன்னாள் கொல்லம் ராஜ்ய சபாவின் நாடாளுமன்ற உறுப்பினரான கே.என்.பாலகோபால் அவரது உள்ளூர் வளர்ச்சி நிதியத்தில் இருந்து பணம் ஒதுக்கீடு.செய்து தந்த வகையில் அதிலிருந்து 19 உடற்பயிற்சி உபகரணங்கள் வாங்கி நிறுவப்பட்டுள்ளன, அக்டோபர் இறுதி வாக்கில் இது பொது மக்களின் பார்வைக்காகத் திறக்கப்பட உள்ளது.
ஆசிரம சாகசப் பூங்காவில் கொல்லம் மாவட்ட சுற்றுலா மேம்பாட்டு கவுன்சில் நடத்துகின்ற படகுச் சவாரி கொல்லம் மாவட்டத்தில் சுற்றுலாப் பயணிகளை ஈர்க்கின்ற திட்டங்களில் ஒன்றாக அமைந்துள்ளது. இல்லப் படகுகள், சொகுசுப் படகுகள் மற்றும் வேகப் படகுகளில் வழக்கமான படகுச் சவாரிகள் படகு கிளப்பில் இருந்து இயக்கப்படுகின்றன. தம் விருப்பத்திற்கு ஏற்றபடி ஆடம்பர பயணப் படகுகள், பவர் படகுகள் மற்றும் மோட்டார் படகுகள் போன்ற பல்வேறு வகையான படகுகளை படகுத் துறையில் இருந்து வாடகைக்கு எடுத்துக்கொள்ளலாம்.
ஆசிரம சாகசப் பூங்காவைச் சுற்றிலும் அதன் சுற்றுப்புறங்களிலும் காணத்தக்க வகையில் பல இடங்களும், காட்சிப் பொருள்களும் உள்ளன. அவை பின்வருமாறு அமையும்.
சர் எவர்டன் டிகோர்சி வீக்ஸ் ஒரு முன்னணி மேற்கு இந்தியத் தீவுகள் துடுப்பாட்ட அணியின் முன்னாள் துடுப்பாட்ட வீரர் ஆவார். ஃபிராங்க் வொரெல் மற்றும் க்ளைட் வால்காட் ஆகியோருடன் சேர்ந்து, மேற்கிந்திய கிரிக்கெட்டின் "தி த்ரீ டபிள்யூ" என்று அழைக்கப்பட்டார்.இவர் மேற்கிந்தியத் தீவுகள் துடுப்பாட்ட அணிக்காக முதல் தரத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் இவர் விளையாடியுள்ளார்.இவர் 48 தேர்வுத் துடுப்பாட்டப் போட்டிகளில் விளையாடி 4455 ஓட்டங்களை எடுத்துள்ளார்.
கென்சிங்டன் ஓவலுக்கு அருகிலுள்ள பார்படோஸில் உள்ள செயிண்ட் மைக்கேல், வெஸ்ட்பரி நகரில் உள்ள பிக்விக் கேப் பில் பிறந்தார். ஆங்கில கால்பந்து அணி எவர்டனின் பெயரினை இவரது தந்தையால் பெயரிடப்பட்டது (வீக்ஸ் இங்கிலாந்துத் துடுப்பாட்ட வீரரான ஜிம் லேக்கரிடம் இதைச் சொன்னபோது, லேக்கர் "இது ஒரு நல்ல விஷயம் உங்கள் தந்தை வெஸ்ட் ப்ரோம்விச் ஆல்பியன் ரசிகராக இல்லாமல் போனாரே. " என நகைச் சுவையாகப் பதிலளித்தார்)
சேற்றைக் கொண்டு மட்செங்கல்லை அச்சுகளில் நிரப்பித் திறந்தவெளிக் காற்றில் உலர்த்திப் பெறலாம். இது பச்சைச் செங்கல் எனவும் சுட்ட செங்கல்லில் இருந்து பிரித்துகாட்ட வழங்கும். வைக்கோல் இக்கற்களில் பிணைபொருளாகப் பயன்படுகிறது. வைக்கோல் கல் முழுவதும் விசையினைப் பரவலாக்கி உடையாமல் பார்த்துக்கொள்ளும்.இந்தக் கட்டிடங்களை நிலத்தடி நீரில் இருந்து காக்க, இவற்றை செங்கல் பாவிய தரையிலோ பாறைகள் மீதோ கற்பாவிய படுகையிலோ கட்டுவர். மழைக்காலங்களில் காற்று வீசும்போது கட்டிட்த்தை ஓதம் படாமல் காக்க இட்+ஹன் கூரைகள் ஆழமான தொங்கலோடு கட்டப்படும். மிகவும் உலர்வான காலநிலைகளில் நல்ல வடிகால் அமைப்புள்ள சமதளக் கூரைகலையும் நன்கு பிசைந்துப் பதப்படுத்திய மட்சேற்றைப் பூசிக் கட்டலாம். நன்கு பிசைந்த மண் ஈரம்பட்டால் விரிந்து நீர்புகுதலைத் தடுக்கிறது பச்சை மட்கல் பியூபிளோ எனும்அமெரிக்கத் தாயக மக்களால் வீடுகட்டவும் பிற கட்டவைகளுக்கும் வழக்கமாகப் பயன்படுத்தப்படுகின்றன. சில நாடுகளில் மட்கல்லால் கட்டிய வீடுகள் உள்ள நகரங்கள் உள்ளன.
கற்கள், சல்லி, வைக்கோல், சுண்ணாம்பு, தார் ஆகியவற்றைத் தனியாகவோ சிலவற்றைக் கலந்தோ உருவாக்கும் நிலத்தடி மண்ணும் நீரும் கலந்த கலவைக்கு இணைபெயர்களாக, சேறு, கரிம மண், சல்லிமண், களிமண், பச்சைச் செங்கல் ஆகிய பெயர்களும் இன்னும் பலவும் அது செய்யப்படும் நுட்பத்துக்கு ஏற்ப வழங்குகின்றன. சேறு பலவகைகளில் சுவர் கட்டவும் தரை வேயவும் கூரை அமைக்கவும் பயன்படுகிறது. பல்லாயிரம் ஆண்டுகளாக உலகெங்கும் களிமண் கற்களைப் பயன்படுத்தி வீடுகட்டி மட்பூச்சால் பூசி மெழுகினர். சேற்றில் மூங்கில் பிரம்பு கூட வைக்கோல் போல உள்ளீ,டாகப் பயன்படுத்துவதுண்டு.
சேறு அல்லது உழை என்பது நீரும் மண், உழைமண், வண்டல், களிமண் இவற்றின் சேர்மானமும் கலந்த நீர்ம அல்லது பகுதி நீர்மக் கலவையாகும். இது வழக்கமாக மழைக்குப் பிறகோ நீர்நிலைகளுக்கு அண்மையிலோ உருவாகிறது. பண்டைய மல்படிவுகள் புவியியல் காள அளவில் இறுகி படிவுப் பாறைகள் உருவாகின்றன. மாப்பாறையும் மட்பாறையும் நல்ல எடுத்துகாட்டுகளாகும். இவை உலுட்டைட்டுகள் எனப்படுகின்றன. அற்றுக் கழிமுகங்களில் புவியியல் கால அளவில் மட்படிவு அடுக்குகள் படப்பைப் படிவு அல்லது கடற்படுகைப் படிவு எனப்படுகிறது.
கட்டுமானத் தொழில்துறையில், சேறு என்பது பகுதி நீர்மப் பொருளாகும். இதை பூசவோ அடைக்கவோ ஒட்டவோ பயன்படுத்தலாம். இந்தச் சேறு அல்லது சாந்து அதன் உட்கூறுகளைப் பொறுத்து சாந்து, பூச்சு, சுண்ன, பைஞ்சுதைச் சாந்து, கற்காரை, செங்கல் சுண்னச் சாந்து என பல பெயர்களில் அழைக்கப்படுகிறது.
சேறு களிமண் அல்லது மணல் கலந்த களிமண் என்பதால் இதை வெங்களிப் பொருட்களைச் செய்யப் பயன்படுத்தலாம். இதை அச்சில் ஊற்றி உலரச் செய்து உலர்கல்லைச் சூளைகளிலிட்டு சுட்டுச் செங்கல் செய்யலாம். சுட்ட செங்கல் நீடி++த்து உழைக்கும். ஆனால், இதற்குக் கூடுதல் ஆற்றல் தேவையாகிறது.
ஒட்டுபொருள் சேர்த்த சேறு நிலைப்படுத்திய சேறாகும். ஒட்டுபொருளாக பைஞ்சு+தையோ, தாரோ அமையலாம். எடுத்துகாட்டக மட்காரை, மட்பைஞ்சுதை, நிலக்காரை ஆகியவற்றைக் கூறலாம்.
இவர் 1923 இல் தனது 20ஆவது வயதில் நிறுவனத்தின் நிர்வாகத்தில் சேர்க்கப்பட்டார். சுமதி ஆரம்பத்தில் நிறுவனத்தின் அடிமட்டத்திலிருந்து ஒரு சில கப்பல்களைப் பிரித்து படிப்படியாக தன்னை வளர்த்துக் கொண்டார். பின்னர், 1946 வாக்கில் நிறுவனத்தின் முழுப் பொறுப்பையும் ஏற்றுக்கொண்டு ஆறாயிரத்துக்கும் மேற்பட்டவர்களை நிர்வகித்தார். இவர் ஏற்கனவே இயக்குநர்கள் குழுவில் இருந்ததால் கப்பல் வர்த்தகத்தில் இவரது நிபுணத்துவம் பல ஆண்டுகளாய் நீடித்தது. இவரது சாதனையின் காரணமாக, இவர் 1956 ஆம் ஆண்டில் இந்திய தேசிய நீராவி உரிமையாளர்கள் சங்கத்தின் தலைவராக தேர்ந்தெடுக்கப்பட்டார். அடுத்த இரண்டு ஆண்டுகளுக்குப் பிறகு 1965 ஆம் ஆண்டிலும் மீண்டும் தலைவராகத் தேர்ந்தெடுக்கப்பட்டார். இவரது மேற்பார்வையின் கீழ் தான் நிறுவனம் 43 கப்பல்களின் மொத்தமாக 552,000 டன் எடையை எட்டியது.
சுமதி மொரார்ஜி இவர் ஓர் இந்திய கப்பலின் முதல் பெண்மணி என்றும் அழைக்கப்படுகிறார். , கப்பல் உரிமையாளர்களின் அமைப்பிற்கு தலைமை தாங்கிய உலகின் முதல் பெண்மணி என்ற பெருமைக்கும் உரியவராவார். இந்திய தேசிய நீராவி கப்பல் உரிமையாளர்கள் சங்கம் என்பது (பின்னர் இந்திய தேசிய கப்பல் உரிமையாளர்கள் சங்கம் என மறுபெயரிடப்பட்டது) இது பாரம்பரியமாக ஒரு ஆண்களின் கோட்டையாக இருந்து வந்தது. 1971 ஆம் ஆண்டில் தனது இவரது சேவையை கௌரவிக்கும் விதமாக இந்தியாவின் இரண்டாவது கௌரவமான பத்ம விபூசண் விருது வழங்கப்பட்டுள்ளது.
இவர் மதுராதாசு கோகுல்தாசு மற்றும் அவரது மனைவி பிரேமாபாய் ஆகியோருக்கு ஒரு பணக்காரக் குடும்பத்தில் மும்பையில் பிறந்தார். பிருந்தாவனத்தில் கிருட்டிணருடன் தொடர்புடைய புனித நதியான ஜமுனாவின் பெயர் சுமதிக்குச் சூட்டப்பட்டது. இந்தியாவில் அக்கால பழக்கவழக்கங்களின்படி, ஒரு இளம் பெண்ணாக இருந்தபோதே, சிந்தியா நீராவி கப்பல் நிறுவனத்தின் நிறுவனர் நரோத்தம் மொரார்ஜியின் ஒரே மகனான சாந்தி குமார் நரோத்தம் மொரார்ஜி என்பவரை மணந்தார், பின்னர் இது இந்தியாவின் மிகப்பெரிய கப்பல் நிறுவனமாக வளர்ந்தது.
சுமதி மகாத்மா காந்தியுடன் தொடர்ந்து நட்புடன் இருந்தார். இருவரும் பல சந்தர்ப்பங்களில் சந்தித்துக் கொண்டனர். அவர்களின் பரிமாற்றம் செய்தித்தாள் அறிக்கைகளில் ஆவணப்படுத்தப்பட்டது. 1942 மற்றும் 1946 க்கு இடையில், காந்தியுடன் சுதந்திரத்திற்கான் இயக்கத்தில் மறைமுகப் பணியில் ஈடுபட்டார்.
1969 ஆம் ஆண்டில் காட்டன் கல்லூரியின் இசை போட்டியில் சவுத்ரி பங்கேற்றார். மாநிலம் தழுவிய இந் நிகழ்ச்சியில் இசை இயக்குனர் ராமன் பாருவாவின் கவனத்தை ஈர்த்தார். அவர் 1970 ஆம் ஆண்டில் அசாமிய திரைப்படமான முகுட்டாவில் பின்னணி பாடகியாக ஒரு வாய்ப்பை வழங்கினார். இத் திரைப்படத்தின் அனைத்து பாடல்களையும் பாடினார். இப்பாடல்கள் அசாமில் மிகவும் பிரபலமாகின. இத் திரைப்படத்தின் வெற்றிக்குப் பின்னர் பதிவு நிறுவனமான எச்.எம்.வி சவுத்ரியை தங்கள் பதாகையின் கீழ் பாடல்களையும், இசைத் தொகுப்புக்களையும் பதிவு செய்ய அழைத்தது. அவர் பல அசாமி நவீன பாடல்களை எச்.எம்.வி உடன் பதிவு செய்தார். புட்டலாகர், பிரேம் ஜனம் ஜனமே, அக்னிப்ரிஸ்டி, மோர் மராமேர், மற்றும் சிபா மஹிமா உள்ளிட்ட பிற அசாமிய திரைப் படங்களில் பின்னணி பாடகியாக பணியாற்றினார். 2013 ஆம் ஆண்டில் திரிதாரா என்ற வங்காள திரைப் படத்திற்காக பின்னணி பாடலையும் பாடினார். மேலும் தொலைக்காட்சி நாடகங்களில் மா மனசா, தேவி, வந்தானந்த் ஆகியோருக்காக குரல் கொடுத்துள்ளார்.
சவுத்ரி 1953 ஆம் ஆண்டு பிப்ரவரி 28 அன்று தண்டிராம் சவுத்ரி மற்றும் ஹேமலதா சவுத்ரி ஆகிய இணையருக்கு அசாம் மாநிலத்தின் நல்பரியில் நிஸ் பக்கோவா என்ற சிறிய கிராமத்தில் பிறந்தார். அனிமாவின் தந்தை நாகானில் ஒரு அரசாங்க அதிகாரியாக பணிபுரிந்தார். ஏழு உடன்பிறப்புகளுடன் குடும்பத்தில் ஐந்தாவது குழந்தையாக வளர்ந்தார். இவர் தொடக்கக் கல்வியையும், இசைப் பாடங்களையும் நாகானில் பயின்றார். அனிமா இசைப் பின்னணியைக் கொண்ட குடும்பத்தைச் சேர்ந்தவர். இவரது தாயார் பாரம்பரிய அசாமி இசை குறித்த ஆரம்ப விழிப்புணர்வைத் தொடங்கினார். இவரது தந்தை இந்திய பாரம்பரிய இசையின் மீது ஆர்வமிக்கவராக இருந்ததால் இந்துஸ்தானி பாரம்பரிய இசையில் தொழில்முறை பயிற்சி பெற ஊக்குவித்தார்.
அனிமா சவுத்ரி இந்தியாவின் வடகிழக்கு மாநிலமான அசாமைச் சேர்ந்த பாடகியாவார். நான்கு தசாப்தங்களுக்கும் மேலாக இவரது இசைப் பயணம் நவீன அசாமிய பாடல்களிலும், நாட்டுப்புற கலைகளிலும் கவனம் செலுத்தியுள்ளது. இவருக்கு லூயிட் குவாரி”, "ஜான் டிமாலி உள்ளூர் மற்றும் மாநில அளவிலான இசை மற்றும் கலாச்சார அங்கீகாரங்களும், பட்டங்களும் வழங்கப்பட்டுள்ளன. 'டிகவ் நொயர் பரோர்', 'லாக் தியார் கோத்தா அசில்' மற்றும் 'இ பிரன் கோபால்' என்பன இவரது மிகவும் பிரபலமான பாடல்களில் சிலவாகும்.
அனிமா சவுத்ரி சுஷில் பானர்ஜியின் இசைப் பள்ளியில் தனது ஆரம்பகால பயிற்சியைப் பெற்றார். 1963 ஆம் ஆண்டில் அவரது தந்தை குவஹாத்திக்கு இடம் மாற்றப்பட்டபோது ​​ஹிரென் சர்மாவின் கீழ் பாரம்பரிய இசையில் பயிற்சிப் பெறத் தொடங்கினார். சர்மாவின் மரணத்திற்குப் பிறகு தாமோதர் போராவின் கீழ் தனது மரபார்ந்த இசைப் பயிற்சியைத் தொடர்ந்தார். பாடகர் நிரோட் ராயிடமிருந்து பயிற்சியையும், அகில இந்திய வானொலியின் பாரம்பரிய பாடகரான நிருபன் கங்குலியின் கீழ் தும்ரி மற்றும் பஜனை ஆகியவற்றுக்கும் பயிற்சி பெற்றார்.
சவுத்ரி 1972 ஆம் ஆண்டில் குவஹாத்தியின் காட்டன் கல்லூரியில் பட்டம் பெற்றார். 1974 ஆம் ஆண்டில் வரலாற்றுத் துறையில் குவஹாத்தி பல்கலைக்கழகத்தில் முதுகலைப் பட்டத்தைப் பெற்றார். மேலும் 1999 ஆம் ஆண்டில் அதே பல்கலைக்கழகத்தில் முனைவர் பட்டம் பெற்றார். 2013 ஆம் ஆண்டில் ஓய்வு பெறும் வரை கம்ரூப் சாய்கான் கல்லூரியில் இணை பேராசிரியராகவும் பின்னர் வரலாற்றுத் துறைத் தலைவராகவும் இருந்தார்.
இவர் பல சர்வதேச, தேசிய மற்றும் மாநில அளவிலான கருத்தரங்குகளில் கலந்து கொண்டுள்ளார். மேலும் கலாச்சாரம் மற்றும் இசை தொடர்பான பல தலைப்புகளில் ஆய்வுக் கட்டுரைகளை வழங்கியுள்ளார்.
அனிமா சவுத்ரி இசையைப் போன்றே கல்வியிலும் ஆர்வமுள்ளவர். இவருக்கு குவஹாத்தி பல்கலைக்கழகத்தினால் வரலாற்றுத் துறையில் முனைவர் பட்டம் வழங்கப்பட்டது.
இடகியில் இடகி பீமாம்பிகை என அழைக்கப்படும் புகழ்பெற்ற கோயில் ஒரு வரலாற்று சிவன் கோயிலான கசேந்திரகாட்டின் கலகேசுவரர் கோயிலிருந்து சுமார் 13 கி.மீ தூரத்தில் உள்ளது. ஒரு பெண் தெய்வத்திடம் தங்கள் விருப்பங்களை நிறைவேற்றிக்கொள்ள நூற்றுக்கணக்கான மற்றும் ஆயிரக்கணக்கான பக்தர்கள் தினமும் இந்த இடத்திற்கு வருகிறார்கள். அவர்கள் தேங்காய்களைக் கட்டி, தங்கள் ஆசைகள் நிறைவேற வேண்டும் என்று விரும்புகிறார்கள்.
சூடி இந்தியாவின் கர்நாடகாவின் கடக் மாவட்டத்தில் உள்ள ஒரு பஞ்சாயத்து நகரமாகும். ஒரு காலத்தில் இது கி.பி 1000 காலத்தில் மேலைச் சாளுக்கியர்களின் முக்கிய நகரமாக இருந்தது. இது இரட்டை கோபுர கோயில் போன்ற அரிய கல்லால் செதுக்கப்பட்ட நினைவுச்சின்னங்கள் செதுக்கல்களால் கட்டப்பட்ட பெரிய கிணறு மற்றும் வேறு சில கட்டமைப்பு கோயில்களுக்கு பிரபலமானது. நீண்ட காலமாக இந்த அற்புதமான கட்டமைப்புகள் கைவிடப்பட்டன. ஆனால் சமீபத்தில் அவை இந்திய தொல்பொருள் துறையின் கவனத்தை ஈர்த்துள்ளன.
சித்தருத சுவாமி கோயில் - உரோனில் சித்தருத மாதா என்று அழைக்கப்படும் புகழ்பெற்ற கோயிலாகும். இராம நவமிக்கு முன்னதாக சிறீ சித்தருத சுவாமியின் பிறந்த நாள் கோயிலின் புகழ்பெற்ற தேரினை இழுத்து கொண்டாடப்படுகிறது. இந்த நாளில் ஆயிரக்கணக்கான் பக்தர்களுக்கு அன்னதானம் செய்யப்படுகிறது. இந்த புகழ்பெற்ற கோவிலில் ஏழு நாட்கள் சப்தம் எனப்படும் சடங்குகள் நடத்தப்படுகிறது.
உரோன் என்பது இந்தியாவின் கர்நாடகாவின் கதக் மாவட்டத்தில் ஒரு வட்ட தலைமையகம் ஆகும். வரலாற்று முக்கியத்துவம் வாய்ந்த இந்த நகரம் பண்டைய காலங்களில் துரோணாபூர் என்று அழைக்கப்பட்டது. இங்குள்ளக் கோவில்கள் பண்டைய கட்டிடக் கலைஞரும், போர்வீரரும், முனிவருமான துரோணாச்சாரியரால் கட்டப்பட்டதாக நம்பப்படுகிறது.
சிறீ வீரபத்ரேசுவர் கோயில் உரோனின் பிரதான தெய்வமாகும். மேலும், வருடாந்திர தேர்த் திருவிழா மே மாதத்தில் கசேந்திரகர் சாலையில் உள்ள சிவானந்தா மடத்தில் நடைபெறுகிறது
இந்த நினைவுச்சின்னத்தில் ராஷ்டிரிய தலித் ஸ்மாரக் என அழைக்கப்படும் ஒரு மினி-அருங்காட்சியகம் அமைந்துள்ளது. மேலும் யமுனா நதிக்கரையில் 82.5 ஏக்கர் பரப்பளவில் கட்டப்பட்ட பசுமைப் பகுதியின் விரிவாக்கம் இத்துடன் இணைந்துள்ளது. ராஷ்டிரிய தலித் ஸ்மாரக் நாட்டின் 33 க்கும் மேற்பட்ட ஏக்கர் நிலத்தில் பரவி காணப்படுகிறது. இங்குமனிதநேயம், சமத்துவம் மற்றும் சமூக நீதி ஆகியவற்றிற்காக தங்கள் வாழ்க்கையை அர்ப்பணித்து கொண்ட பெருமக்களின் சிலைகள் காணப்படுகின்றன. அச்சிலைகளில் கௌதம புத்தர், சந்த் ஷிரோமணி ராய்தாஸ், சந்த் கபீர், ஜன் நாயக் பிர்சா முண்டா, ஈ. வே.பெரியார் ராமசாமி, நாராயண குரு, ஜான் நாயக் சாஹுஜி மகாராஜ், பீம்ராவ் அம்பேத்கர், ஜோதிபா பூலே மற்றும் கான்ஷி ராம் ஆகியவை அடங்கும். இந்த வளாகத்தில் பாரம்பரிய இந்திய வரவேற்புக்கான அடையாளமான இருபத்தி நான்கு பதினெட்டு-அடி உயர யானை சிலைகள் அமைக்கப்பட்டு உள்ளன.